K o m u n i k é

Vláda Slovenskej republiky prerokovala a schválila materiál predložený ministrom zdravotníctva Slovenskej republiky s názvom “Návrh organizačného, materiálneho a personálneho zabezpečenia likvidácie následkov použitia bojových biologických prostriedkov”.
Dokument je určený pre potreby orgánov krízového riadenia na jednotlivých úrovniach pre ministerstvá, krajské úrady, okresné úrady,  obce a právnické osoby. Jeho konkretizácia a vloženie do dokumentácie krízových plánov zabezpečuje základné predpoklady pre riadenie činností súvisiacich s likvidáciou následkov použitia bojových biologických prostriedkov.